Ini topi keledar yang saya akan guna dalam Grand Prix Itali tahun ini
dan ciri terbaiknya untuk hujung minggu ini adalah
saya tak perlu guna pelitup muka apabila menyarung topi keledar ini.
SEBUAH SIRI ASLI NETFLIX
- Selesai. - Okey.
Kita tak boleh main-main sangat, lebih-lebih lagi selepas prestasi Belgium.
Siapa kata?
Kitalah. Sebab…
Kalau tengok prestasi, memang kita mampu gelak saja.
Jadi itu slogan hujung minggu ini? Jangan gelak?
- Tak! - Atau berlawak?
Kata Enzo Ferrari,
"Kalau suruh budak lukis kereta, dia akan warnakannya merah."
GRAND PRIX PERTAMA FERRARI
Itulah keistimewaan Ferrari.
Bagi orang ramai, itulah takrif sebuah kereta lumba.
Formula 1 sudah sebati dengan Ferrari.
Mereka pasukan paling lama wujud.
Boleh kata antara jenama terbesar dunia.
Pasukan paling ikonik dalam Formula 1.
Pelumba bermimpi memandu untuk Ferrari.
Tujuh gelaran kejuaraan dunia!
Ferrari bertuah memiliki status yang tidak dipunyai pasukan lain.
Mereka memanfaatkannya sepenuhnya.
Lagi sekali!
Tapi akhirnya senjata makan tuan.
Marah betul!
Kami mengatasi Ferrari.
Tak guna!
Mereka tak secekap biasa.
KETUA PASUKAN RACING POINT
Charles Leclerc di tempat ke-13,
Sebastian Vettel tempat ke-14.
Bertahan dulu, tapi kita dah meleset.
Enjin Ferrari tidak berbisa seperti biasa.
Charles Leclerc di tempat paling corot.
Kedudukan Ferrari kini memang menimbulkan tanda tanya.
WARTAWAN F1
Musim yang menghampakan.
Mampukah mereka bangkit kembali?
Saya faham perasaan mengendalikan pasukan
di kedudukan corot.
Tapi saya bukan kasihan sangat pun.
Mesti hancur nanti.
Boleh cakap tentang musim ini setakat ini?
Ia memang agak mencabar, bukan?
Kenapa?
Kami tak banyak masa dan terus-terang…
Tanya lainlah!
KITA PERLU BINCANG TENTANG FERRARI
MONZA GRAND PRIX ITALI
Salam pecutan dari litar terpantas antara yang pantas.
Kita di Monza
untuk pusingan kelapan Kejohanan Dunia Formula 1 tahun 2020.
Ini Grand Prix Itali.
Terima kasih.
Netflix lagi? Aduh.
Terbang dari mana? LA?
Tak, dari JFK. Charlotte ke JFK, dari JFK ke London.
Nak tumpang pesawat saya?
- Gerak dari mana? - Guadalajara.
Takkan bilik mereka lebih kecil, bukan?
Ferrari pernah alami musim mengecewakan, sama seperti tahun ini.
KETUA PASUKAN
Ya, ini waktu sukar
tapi Monza ialah Grand Prix bersejarah.
Ia berlangsung di Itali, sebab itulah ia amat bermakna.
- Semua okey? - Ya.
Jika satu musim teruk, tak apa. Asalkan menang di Monza.
Itu sudah menebus segalanya.
Saya akan bacakan beberapa soalan media.
Baik.
Ini soalan daripada Vanzini.
Apakah perkataan yang menjadi pegangan sekarang?
Apa saranan awak?
Beri jawapan macam biasa.
Tak. Saya rasa "keazaman".
Ya. Saya pun rasa kita ada keazaman tinggi sekarang.
- Lebih daripada biasa. - Ya.
Kami faham bahawa
ini masa yang sukar, tetapi
kekecewaan kami perlu diubah
menjadi keazaman yang kuat.
- Hai, Mattia. - Hai.
Hai. Jadi awak tiba di Itali dalam keadaan tidak memberangsangkan.
Apakah jangkaan awak yang realistik untuk hujung minggu ini?
Kami sedar kelemahan kami sekarang. Itu tak dapat disangkal lagi,
Yang penting, kami mesti fokus
dan berusaha sangat keras
untuk menukarkan kekecewaan kami menjadi keazaman yang kuat.
Bayangkan situasi Ferrari.
Kembali ke tanah air mereka dengan tangan kosong.
Mereka perlu selamatkan maruah mereka.
Mereka perlu cari kekuatan bagi musim ini.
Awak rasa nanti jadi macam tahun lepas?
Harap-harap cukuplah setakat ini.
Saya rasa mesti dahsyat.
KETUA KOMUNIKASI
Cantik tak?
Macam biasa.
Tolong terbalikkan pelitup muka awak?
Jangan rakam ini. Perkataan "Ferrari" itu terbalik.
Sebenarnya tak apa, tapi lebih baik…
- Macam itulah. - Sudah?
Penapis.
Ya, penapis perlu…
Memang rumit.
Okey. Pertama sekali, selamat datang ke Itali.
Pertama, pakai pelitup muka sepanjang masa.
Itu sangat penting.
Pakai atau tidak?
Nama saya Sebastian Vettel, pelumba Scuderia Ferrari.
Tak perlu pakai.
Wah.
Berani betul.
Tak pakai pelitup.
Jangan main telefon depan media.
Sebab sudah ada beberapa orang media jumpa kami
dan kata jangan buat begitu.
Ia tak nampak elok.
Berikan sepenuh perhatian dan jangan main telefon pintar.
Sudah empat perlumbaan saya tak cakap apa-apa.
Saya main telefon sebab saya tak disoal.
Saya faham, tapi ia nampak tak elok.
Hai, saya Charles Leclerc, pelumba Scuderia Ferrari.
Kontrak saya bersama pasukan ini adalah sehingga tahun 2024 dan
saya menceburi Formula 1 dua tahun lalu.
PEMANDU, SCUDERIA FERRARI
Kalau tak bercakap pun, tunjukkan minat
kepada jawapan Sebastian.
Saya memang berminat.
Tapi dia asyik ulang jawapan yang sama.
Saya dah hafal.
Okey, tapi cubalah.
Awak tengoklah sepuluh tahun lagi.
Awak memang tak ada harapan langsung.
Okey.
Jadi pertama sekali, Charles…
Seb memang juara dunia empat kali yang cukup berpengalaman
tapi pada saya, pelumba seperti Seb pun perlu sentiasa belajar lagi.
Charles sangat muda.
Dia sangat pantas.
Dia menunjukkan ketekalan.
Dia handal bertempur,
mempertahan dan menyerang.
Jadi bagi memajukan pasukan kami untuk musim ini,
tiada pemandu nombor satu Ferrari.
Helo.
Selamat pagi, Charles dan Seb. Apa khabar?
Sihat. Terima kasih.
Baik, ayuh kita mula.
Ada ramai peminat di sini yang sudah tak sabar…
- Helo? - Terputus pula.
- Yakah? - Ya.
Keluar Zoom.
- Keluar dari Zoom… - Tapi masalahnya internet.
- Cuba balik dulu. - Nanti sekejap.
- Helo! - Sudah boleh?
Ya.
Sekarang nampak okey.
Tahun sukar bagi Ferrari. Baik di dalam mahupun di luar litar.
Teknologi moden yang menakjubkan.
Baik, Esther. Apa soalan awak tadi?
Okey, Charles, bila awak akan lancarkan koleksi pakaian awak?
Buat masa ini ia ditangguhkan.
Tapi saya mahu lancarkannya
dan saya harap ia akan berjaya satu hari nanti.
Koleksi pakaian?
Ya, koleksi pakaian penuh.
Dia tak boleh buat. Bukan ditangguhkan.
Sebab kami ada penaja baru.
Dia dah kena marah.
Saya tak patut cakap ini.
Tapi tak kisahlah, saya akan keluar hujung tahun ini.
MEI 2020
FERRARI DAN VETTEL TIDAK SAMBUNG KONTRAK
Nampaknya saya bukan lagi dalam pasukan ini
selepas tahun ini.
Saya terperanjat apabila dimaklumkan
mereka enggan sambung lagi.
SILAP BESAR
JANGAN INI MUSTAHIL
INI SILAP BESAR
Sudah beberapa tahun Seb bersama kami.
Kami semua sayangkan Seb.
Dia sebahagian daripada keluarga kami.
Tapi kami rasa ada keperluan untuk memandang ke hadapan.
Kami ingin bina asas yang kukuh bagi masa depan jangka panjang kami.
Ferrari mengumumkan penyingkiran Sebastian Vettel dengan begitu terbuka.
Pada saya, itu jelas menunjukkan
harapan mereka untuk masa depan.
Charles Leclerc.
Itu memang tak wajar dibuat terhadap seorang juara dunia empat kali.
Ia akan buat awak rasa tak yakin?
Ia sukar diterima. Saya begitu sayangkan industri ini.
Ia sebahagian besar hidup saya, jadi…
Saya pun tertanya-tanya tentang langkah saya seterusnya.
Saya rasa hati Sebastian tentu sangat terguris
dengan cara pasukan itu menyingkirkan dia.
Jika dilihat, rundingannya pun
tidak mengambil masa yang lama, tidak selama yang mereka katakan.
Saya dengar, jika dia dimaklumkan awal, ia akan mengakibatkan kesukaran.
Tetapi kebimbangan orang ramai tentang ini adalah tidak berasas.
MEI 2020
Ferrari!
Ferrari memang istimewa.
Ia istimewa bagi saya.
Ayuh, Charles! Ayuh!
Sejak kecil lagi saya mengagumi si kereta merah.
Impian saya adalah memandu untuk mereka.
- Hai. - Terima kasih, Charles.
Awak nombor satu!
Pada musim sejuk,
Ferrari menyambung kontrak Charles Leclerc
dalam cara tidak disangka-sangka.
Awak memang terbaik!
Kontrak Michael Schumacher pun tak disambung lima tahun.
Tapi Charles dapat.
Ini menunjukkan betapa pentingnya Charles bagi masa depan mereka.
Tidur lena?
Ya, sangat lena.
Saya rasa seronok bila dapat tahu saya ada kontrak paling lama
dalam sejarah Scuderia Ferrari
dan kami akan bekerjasama untuk masa yang sangat lama
bagi mewujudkan sesuatu yang istimewa.
Ayuh, Charles! Ayuh, Ferrari!
Helo. Terima kasih.
Awak memang terbaik!
Tumpaskan mereka!
Hai. Terima kasih.
Helo. Hai, minta maaf.
SABTU
PUSINGAN KELAYAKAN
GRAND PRIX ITALI
- Kita lihat apa jadi hari ini. - Ya.
Kini, dari Kuil Kelajuan, litar kebangsaan Monza,
masa untuk pusingan kelayakan dengan 20 pemandu terbaik di dunia.
Red Bull berharap dapat menggugat pasukan Jerman
yang menakluk kedudukan tiang.
Ferrari pula sekadar berharap dapat menguis 10 tempat teratas.
Sukar menyimpan jangkaan musim ini sebab keputusannya sukar diramal.
Tapi ini perlumbaan istimewa
jadi kami mesti berjaya.
Namun ia pasti tidak mudah.
Benar, pasukan kami tidak ada semangat buat masa ini.
Tapi semua orang cuba sedaya-upaya
bagi memanfaatkan jentera sepenuhnya.
Pusingan kelayakan menentukan petak permulaan pada hari perlumbaan.
Lebih sikit orang di depan kita,
lebih sikit kereta perlu dipintas untuk menang.
- Jangan suruh keluar bila sesak. - Baik.
Baik, itu dia dua jentera Ferrari.
Seb baru potong saya.
Tak faham, kenapa saya keluar depan dia?
Jadi Seb tak patut memintas Charles?
Charles patut mendahului dia?
Mungkin ada kekeliruan dalam Ferrari?
Ferrari nampak agak resah di situ.
Sedia memecut.
Tiada kereta belakang.
Beban terletak di bahu Charles Leclerc
yang menempati kedudukan tiang di sini tahun lepas.
Kereta sangat sukar dikawal.
Baik, diterima.
Kita sangat lemah di jalan lurus.
Susahnya.
Tak guna.
Sekarang awak di kedudukan ke-11.
Kedudukan ke-11.
Kita lembab.
Tangan Leclerc terikat.
Dia tidak mampu mengerah tenaga enjin yang diperlukan.
Charles Leclerc melintasi garisan.
Mampu mendapat tempat ke-13 sahaja.
Itu angka pembawa malang.
Saya dah cuba.
Yang bimbangnya, itulah kelajuan sebenar mereka.
Ada kereta keliling saya?
Tidak. Kedudukan ini bagus.
Hamilton 3.3 saat di depan.
Kelajuan malar 200 kilometer sejam
Ada peluang buat lebih baik di sini.
Makluman, ada kesesakan di depan.
Aduhai.
Kita cakap nanti.
Tengok? Inilah kesesakan yang kita harap takkan terjadi.
Kalau awak mahu pintas orang, kita cuba.
Macam beratur lepas balik bercuti di lapangan terbang.
Vettel tidak mampu melawan. Kuasa enjin Ferrari seperti hilang.
Saya boleh menyelit di mana-mana?
Ada terlalu banyak kereta.
Pecut di selekoh terakhir. Pecut.
Apa agaknya terjadi pada tengah hari Sabtu ini?
Sebastian Vettel kini di kedudukan kelima terendah
dan bakal melintas garis penamat bila-bila masa.
Vettel nampaknya masuk pit.
Dia masuk pit. Dia takkan kejar masa.
Ferrari masih belum bersedia.
Apa sudah jadi tahun ini?
Teruknya. Memalukan.
Berita panas di Monza hari ini,
Sebastian Vettel terkeluar daripada kelayakan.
Ferrari di tempat ke-17.
Sudah habis, bukan?
Sudah. Tempat ke-17.
Ini bukan tempat selayaknya untuk Ferrari di Monza.
Petak ke-13 dan ke-17.
Ketakutan terbesar pusingan kelayakan menjadi kenyataan bagi Ferrari.
Awak kecewa sebab turun dari kedudukan tiang tahun lepas
ke kedudukan tahun ini?
Ia pasti sukar bagi awak.
Betul. Saya mulanya mencatat masa pantas
tapi kini turun ke tempat ke-13 pula
dan lebih memburukkan keadaan, di tempat sendiri.
Namun itu hakikat yang kami terpaksa terima.
Seb, tak habiskan pusingan pun.
Tak.
Depan saya ada banyak sangat kereta. Tak ada gunanya berebut.
Ya.
Setakat itu sajalah.
Memang mengecewakan,
sebab kekuatan kami jauh lebih merosot berbanding tahun lepas
dan kita rasa sangat tak puas hati
sebab gagal buktikan kemampuan kita
kepada diri kita.
Kita tak tahu setinggi mana kita boleh pergi sebenarnya.
- Mikrofon atas kepala. - Apa?
Ada mikrofon atas kepala awak.
Ya, memang tak mudah.
Entah macam mana esok.
- Ya, tengok sajalah Vettel. - Ya.
Tak habiskan pusingan pun.
Tak apa, tak boleh baca bibir kita.
Tapi hati-hati, mikrofon atas kepala awak.
Kami terlepas banyak peluang. Sudah tentu kami amat tertekan.
Jentera tidak berfungsi selancar yang kami harapkan.
Saya rasa Seb menghadapi masalah mengawal jentera.
Kurang keyakinan.
Jentera Charles juga mengecewakan.
Tiada cengkaman, jadi dia tidak boleh memecut terlalu laju.
Pusingan kelayakan kami menghampakan.
Masa sukar bagi Ferrari.
Ramai yang menuding jari
dan menuduh tentang sebuah "penyelesaian rahsia".
Bagaimana awak menghadapinya?
Terus-terang, bagi saya itu semua sangat mengarut.
Hanya khabar angin. Mudah saja.
Kami tak pernah melanggar peraturan.
Leclerc mengasak Hamilton sehingga ternaik atas batuan.
Monza menjadi gegak gempita!
Peminat Ferrari naik gila!
Tahun lepas Ferrari buat kemunculan semula mengejutkan.
Charles Leclerc menang di Spa! Dia menang di Monza!
Mereka boleh dikatakan bina roket yang pecut atas jalan.
SINGAPURA 2019
Ferrari mengaum dalam separuh kedua musim ini.
Kepantasan mereka tidak tercapai akal!
Vettel memecut!
Kelajuan Ferrari membuat Hamilton tidak senang duduk!
Ferrari menang tiga perlumbaan berturut-turut.
KETUA PASUKAN RED BULL
Kami serta Mercedes ada bangkitkan isu tertentu kepada FIA.
Isu-isu yang kami rasa patut disiasat.
Pasukan lain bingung memikirkan apa masalah sebenarnya
tapi mereka mengesyaki sesuatu.
Tiba-tiba, di Austin,
ada desas-desus tentang arahan aliran bahan api oleh FIA.
Mereka hanya menjelaskan peraturan
dan melarang amalan tertentu.
Nampaknya ada yang mundur kembali.
Lihat Charles Leclerc yang bergelut mengawal jenteranya.
Awak boleh pecut lebih laju?
Soalan.
Saya rasa tak boleh.
Tahu-tahu saja, mati terus.
Vettel nampak mengah walaupun di jalan lurus.
Apa jadi tadi?
Entah. Memang serba tak kena.
Saya tak tahu apa yang terjadi. Saya rasa sangat pelik.
ANALISIS UNIT KUASA SELESAI
Ferrari dikecam hebat
kerana mereka dituduh mengubah suai enjin untuk laju.
Pasukan lain tak puas hati.
Setelah siasatan, mereka mencapai kesimpulan
dan selesaikan dengan Ferrari namun tiada butiran didedahkan.
Kita agak terkejut dengan kenyataan FIA.
Kita akan desak pendedahan sepenuhnya.
FIA belum membuktikan pasukan awak melakukan sebarang kesalahan.
Awak kecewa mereka tidak isytiharkan Ferrari tak bersalah?
Saya yakin pasukan saya bertindak jujur
dan kami yakin FIA telus menjalankan tugas.
Saya percayakan pasukan
dan saya percaya FIA akan pastikan semuanya berjalan lancar.
Saya anggap ini sudah selesai dan saya pandang ke depan.
Yang pastinya, mereka sudah tidak sekuat dulu lagi.
Sekarang pun keadaan mereka sangat suram,.
Bagi orang luar yang hairan dengan kerahsiaan itu,
kami syak Ferrari ada kelebihan tidak adil dan dirampas FIA.
Kami ditanya kenapa tak ganti pembekal enjin?
Itu tidak boleh dipertimbangkan sekarang.
Kami akan tetap kekal dengan Ferrari walaupun keadaannya
KETUA PASUKAN HAAS
tidak mudah.
Mereka bantu kami pada awalnya. Kini kami akan bantu mereka.
Kami akan setia dan bersabar sedikit.
Jika dibandingkan prestasi tahun lepas dan tahun ini…
Itu sudah membuktikannya.
Ada ketua pasukan
mengesyaki jentera atau enjin tahun 2019
tidak sah.
Rasanya saya tak patut cakap apa-apa lagi.
Kes sudah ditutup.
MAC 2020
AHAD HARI PERLUMBAAN
Hari penuh indah di Monza
untuk pusingan kelapan bagi Kejohanan Dunia Formula 1.
Saya cakap dengan teman wanita. Jangan rakam.
PEMANDU
Cuba kembali ke tahun 1984,
kali terakhir kedua-dua jentera Ferrari tidak berada di tangga 10 teratas
di Grand Prix tempat sendiri.
Mikrofon Vettel. Satu, dua.
Saya nak cuba korek sebanyak mungkin.
- Ya, boleh juga. - Tengok mereka jawab apa.
Bagi Sebastian Vettel dan Ferrari, tahun 2020
tidak membawa sebarang untung atau tuah bagi mereka.
Okey.
Sekarang baru nampak. Bagus.
Ferrari sama sekali tidak patut menempati tempat ke-17.
Mereka dari sana.
Mereka ada di sana sekarang. Kalau mahu rakam mereka…
Prestasi Sebastian Vettel juga tidak patut
seteruk ini.
Seb juara dunia sebanyak empat kali dan antara pelumba paling garang
dan paling cekap yang saya pernah kenal.
Apa khabar?
- Sihat. - Bagus.
Kehebatan seperti itu takkan padam sekelip mata.
Seb, awak ada kewibawaan yang tinggi.
Hati awak baik dan awak juga jujur.
Saya percaya kita mesti berpegang kepada pendirian.
Walaupun saya ingin berjaya
dan saya mahu merebut kemenangan daripada orang lain,
saya ada prinsip.
Antara prinsip saya adalah mesti adil dan saksama.
Jika saya perlu melanggar prinsip ini semata-mata mahu menang,
itu tak patut.
Itu sama dengan menipu. Kita hanya menipu diri sendiri.
Adakah orang lain berpegang kepada prinsip yang sama?
Saya tak boleh jawab.
Mesti kawal sendiri.
- Ini keputusan awak. - Ya.
- Faham tak? - Betul.
- Awak pun muda lagi. - Ya.
Seb keluar dari Ferrari. Apa pendapat awak?
Cuba ambil masa berfikir.
- Kemudian baliklah. - Ya, baiklah.
Jumpa nanti.
Saya rasa awak patut tanya soalan itu kepada dia.
Sebastian Vettel sudah tiada kerusi.
Tiada tempat untuk dituju.
Di padok, semua orang jenuh memikirkan langkahnya selepas ini.
Dia keluar dari Formula 1? Dia akan cari pasukan lain?
Sebastian tokoh hebat
dan mengukir sejarah 10 tahun lepas dalam Formula 1.
Sebastian kini sudah bebas
KETUA PASUKAN MERCEDES-AMG
…dan patut dipertimbangkan.
Saya kawan baik dengan Seb.
Saya kenal dia sejak sebelum dia jadi pelumba F1.
Kami sudah lama kenal.
Dia masih muda dan berbakat.
Sayang sungguh jika dia tiada di litar musim depan.
Saya ingat lagi semasa Seb pelumba kami,
dia ketinggalan 40 mata tapi dapat kejar Fernando Alonso
dan menjuarai Kejohanan Dunia 2012.
Kami tak tolak sebarang kemungkinan. Apa-apa boleh jadi.
- Harap dia tak putus semangat. - Ya, mesti buat dia fokus.
Sebagai ketua pasukan, antara cabaran yang saya hadapi adalah
memastikan komen-komen orang luar
tidak menjejaskan semangat pasukan.
Pusingan kelayakan kami hambar.
Saya memang faham
jika pasukan saya lesu.
Tapi fokus amat penting sekarang.
Okey. Petak belakang.
Periksa radio.
Ya. Satu, dua. Radio okey.
Ini bukan kali pertama saya mula di petak belakang.
Peluang pasti sentiasa ada.
Walaupun kedudukan saya tidak elok untuk perlumbaan Ahad ini,
apa-apa pun boleh jadi.
Kalau kita tempat ke-10 dan sembilan kereta terkeluar,
kita menang juga.
- Ferrari tak boleh pakai langsung! - Ya, betul!
Teruknya.
Periksa radio, Charles.
Terus-terang, saya rasa saya tak patut
rasa terlalu tertekan kerana saya memandu untuk Ferrari.
Periksa radio. Boleh dengar?
Dalam keadaan ini, saya hanya perlu memanfaatkan kebolehan sepenuhnya.
Periksa radio.
Tadi tak sambung.
Tak apa.
Apabila saya tutup topi keledar, saya buang semua keraguan
dan tumpukan sepenuhnya kepada matlamat.
Emosi berada di kemuncak.
Memang tertekan.
Itu pasti.
Sebab Monza amat penting bagi kami.
Bermulalah Grand Prix Itali di Monza!
Lewis Hamilton curi keluar.
Carlos Sainz di tempat kedua.
Bottas tempat ketiga.
Charles Leclerc pantas dipintas Kimi Räikkönen.
Alex tersalah agak di selekoh zig-zag pertama
lalu kehilangan tempat.
Charles Leclerc di sebelah Kimi Räikkönen cuba menyelit
tetapi gagal.
Apa kedudukan terkini?
Awak di tempat ke-13.
Pusingan lima daripada 53.
Hamilton mendahului tiga saat
di depan McLaren bawaan Carlos Sainz.
Vettel datang.
Russell 0.7 saat di belakang.
Baik.
Sebastian Vettel keresahan kerana masih berada di tempat ke-17.
DRS dihidupkan.
Vettel tidak ada DRS.
Baik, faham.
Bahagian belah kiri brek panas.
Kiri belakang.
Russell 0.5 saat belakang.
Jaga jarak!
George Russell mendekati!
Tayar belakang Vett berasap. Tak pasti jika minyak bocor.
Kiri belakang bermasalah.
Faham. Cuba rehatkan tayar belakang kalau boleh.
Jentera mereka ada masalah!
Russell pula cuba memintas!
Vettel tidak perlahan!
Brek tak makan.
Oh Tuhan!
Brek terbakar.
Brek habis. Saluran brek meletup.
Saya boleh masuk pit sekarang.
Ada-ada saja benda yang jadi dengan kita.
Inilah penamat bagi Sebastian Vettel
yang meninggalkan Ferrari akhir musim ini.
Dalam perlumbaan terakhir bersama Ferrari di Monza,
terkeluar semasa pusingan lapan daripada 53.
Grand Prix Itali penuh pilu bagi Scuderia.
Harap-harap tiada lagi kecelakaan di tempat sendiri ini.
Bagi Seb, ini memang mengecewakan.
Ia perlumbaan terpenting musim ini dan saya rasa
mana-mana pelumba Ferrari mengimpikan
kemenangan di Monza.
Pusingan ke-24 bagi Grand Prix Itali ini.
Semangat Ferrari membara sangat kuat.
Rasanya amat luar biasa dan tidak dirasai di pasukan lain.
Ada 0.6 saat ke Räikkönen di depan.
Baik.
Kini kami perlu kembali menjadi raja.
Leclerc mengasak Räikkönen belakang Antonio Giovinazzi.
Berjaya pintas Räikkönen.
Dapatkah dia memotong kedua-dua Alfa itu?
Dapat!
Charles Leclerc mengenepikan Räikkönen serta Giovinazzi.
Hebat!
Leclerc cuma hilang kelajuan
namun semangat dan keberaniannya masih ada.
Yakin diri mustahak dalam Formula 1.
Jika kita tidak meyakini jentera atau kebolehan kita,
pasti sukar.
Cuba rapatkan jurang.
Kami tidak berada di kedudukan yang kami sasarkan kini.
Cuba tekan pendikit sepenuhnya.
Saya…
Saya rasa sangat susah.
Tapi saya masih cuba mendesak kemampuan jentera sepenuhnya.
Awak okey?
Charles? Dengar tak?
Alamak.
Tak guna!
Memang dahsyat.
Saya hanya ingat saya terbabas saja.
Mungkin saya ada terpitam sekejap.
Saya terhentam teruk.
Semuanya berlaku dengan pantas
dan malangnya itu memusnahkan semua harapan kami.
Maaf, tapi saya cakap betul. Saya sangat susah
kawal keseimbangan tadi.
Tak guna!
Maaf.
Baik. Yang penting awak selamat.
Sila pergi ke P0.
Leclerc panjat keluar jentera.
Dia dapat membelok tadi jadi mustahil itu masalah brek seperti Vettel.
Kita cuba imbas semula.
Dia membelok memasuki Parabolica.
Tetapi dia gagal mengawal tayar semasa atas tar dan…
Kesilapan pemandu.
Grand Prix Itali ini ibarat mimpi ngeri bagi Scuderia.
Sejauh mana ini menjejaskan Ferrari?
Boleh dikatakan
ia hasil paling mengecewakan sepanjang tempoh masa yang amat lama.
Ferrari terjunam dari puncak kegemilangan.
Mereka sepatutnya bersaing ketat dengan Mercedes
tetapi mereka tak dapat lawan sesiapa pun.
Hujung minggu itu sangat mencabar dan berakhir dengan amat dahsyat.
Sudah tentu kami sangat sedih dan kecewa.
Ini keputusan mengecewakan bagi perlumbaan di tempat sendiri.
Mujurlah tiada penonton yang hadir.
Kami bersatu-padu.
Saya rasa tak ada sebarang ketegangan pun dalam pasukan kami.
Jalan pintas tak wujud.
Mungkin kami memang layak ada di kedudukan sebegini.
Pasukan masih menyokong saya sepenuhnya.
Sangat komited.
Sekarang kami perlu buktikan kami memang mampu.
EMPAT HARI KEMUDIAN
FLORENCE ITALI
Selamat datang ke perlumbaan kedua di Itali.
Ia bakal mencatat sejarah sukan permotoran juga.
Grand Prix ke-1000 bagi Ferrari.
Mereka membuat persiapan untuk menyambutnya dengan meriah.
Ferrari sudah wujud sejak awal ia bermula.
Penyertaan tidak putus-putus sejak F1 bermula pada tahun 1950.
Walau apa pun kesukaran kami sekarang,
ia masih patut diraikan
kerana ia sejarah yang penting
dan peristiwa yang bermakna.
Jika kita ada sejarah sebegitu, sudah pasti kita istimewa.
Ini perlumbaan ke-1000 Ferrari.
Begitu meriah, begitu seronok.
Mereka syarikat gergasi yang mengaut jutaan paun.
Kini mereka akan bersinar.
VETTEL MENYERTAI ASTON MARTIN
Matahari baru terbit pada pagi indah di Tuscany
dan disambut berita Sebastian Vettel yang kini rasmi menyertai Aston Martin.
Seb, kami difahamkan awak baru tandatangan kontrak malam tadi.
Saya rasa penting untuk menyertai sesuatu yang saya percaya
dan hari ini diumumkan
saya sudah ada tempat tahun depan.
Saya menantikan cabaran baru.
Saya kuat bersaing. Jika saya tak yakin
dapat bersaing bersama Aston Martin…
Pada saya, hidup saya sudah cukup beruntung sekarang.
Buat apa mahu hidup makan hati lagi?
Helo, semua.
Jadi berita utama hari ini, kita tahu
Sebastian Vettel ada tempat tahun depan dan seterusnya.
Seterusnya?
- Itu berita pagi ini. - Bagus.
Kami berterima kasih kepada awak. Kami ada buat hantaran mengatakan…
Ya. Saya ada baca. Terima kasih, Silvia.
Tidak, bukan saya saja. Tetapi kami semua.
Cuma, tentang masa awak buat pengumuman itu, Sebastian.
Ramai orang jumpa kami dan tanya "Kenapa Sebastian umumkan pada hari ini?"
Kami percaya ia dicetuskan pengumuman Perez malam semalam
yang dibuat sangat lambat juga. Pasti ia keputusan saat akhir.
Jadi itulah jawapan kami nanti.
Ya. Lagipun itu benar.
Okey.
Waktu pengumuman itu memang ketara.
Dia buat pengumuman itu pada waktu yang sangat tidak sesuai.
Nampaknya dia betul-betul marah.
Sekarang saya ada sedikit maklumat tentang acara malam Sabtu nanti,
yang akan diadakan di Firenze.
Awak mesti datang tepat pada waktunya
kerana ada ramai tetamu keluarga Ferrari yang akan datang nanti
jadi kita tak boleh lewat.
Ia agak membantutkan kemeriahan sambutan Ferrari
tetapi kini tumpuan beralih semula kepada Sebastian.
Mungkin Sebastian Vettel rasa
Racing Point yang bakal menjadi Aston Martin tahun depan
boleh diangkat menjadi pasukan yang hebat.
Kini masa depan saya mengujakan.
Saya ingin menawan petak hadapan,
berjuang untuk sesuatu yang bernilai
dan menikmati pengalaman ini.
Sejak dulu Ferrari membuktikan kami mampu menangani
sebarang kesukaran.
Kami tahu kami perlu menukarkannya jadi keazaman.
Kami masih berusaha untuk masa depan dan gigih mencipta asas yang kukuh.
Saya bantu pasukan.
Tiada keajaiban dalam Formula 1.
Jadi kami perlu sentiasa fokus.
Jika kami berusaha secara teratur untuk satu matlamat,
kedudukan kami akan bertambah baik tahun hadapan.
Ferrari jenama penuh legenda.
Ferrari sebati dengan sukan permotoran.
Ferrari unik dan Ferrari ialah satu keluarga.
Oleh sebab itu, ia penuh keghairahan.
Pasukan kami handal, kami akan bina jentera hebat.
Sebab itulah saya sangat yakin
kami akan meningkat pada masa hadapan.
EPISOD SETERUSNYA
Berita panas, Daniel Ricciardo beralih kepada McLaren.
Cyril bermasam muka lagi?
Sudah tentu saya penuh emosi.
Bayangkan putus cinta tapi dia tak keluar rumah lagi.
DALAM MUSIM INI
Keyakinan Pierre berubah sepenuhnya.
Saya mahu buktikan kemampuan.
Saya layak kembali ke Red Bull.
Bagus!
Masalah Haas berterusan.
Musim ini, silap kecil boleh bawa padah.
Kalau tak bagus, kena tendang sajalah!
Terjemahan sari kata oleh Nursyazela